Høgskolen på Vestlandet

Høgskolen på Vestlandet (forkortet HVL) er en norsk statlig høgskole som ble opprettet 1. januar 2017 gjennom en sammenslåing av Høgskolen i Bergen, Høgskulen i Sogn og Fjordane og Høgskolen Stord/Haugesund. HVL har fem studiesteder – Bergen, Førde, Haugesund, Sogndal og Stord. Rektor er fra 1. januar 2021 førsteamanuensis Gunnar Yttri. HVL har en av de største lærerutdanningene i Norge. Det eldste studieprogrammet – lærerutdanningen i Stord – har røtter tilbake til 1839. Høgskolen har styreleder oppnevnt av Kunnskapsdepartementet og ansatt rektor med sete i Bergen. I 2016 ble professor Berit Rokne den første rektoren ved HVL. Arvid Hallén var Høgskolens første styreleder. Høgskolen har ca. 15 000 studenter og 1 800 ansatte. Hvert år uteksamineres omtrent 4 500 kandidater innen helse- og sosialfag, ingeniør- og maritime fag, lærer- og musikkutdanning, idrett, friluftsliv og folkehelse, natur- og samfunnsfag og økonomi og ledelse. Høgskolen på Vestlandet bruker nynorsk som primært arbeidsspråk, uten at dette er et krav for skolens studenter. Ambisjoner om å bli universitet HVL har mål om å bli universitet med en profesjons- og arbeidslivsrettet profil. Det nye universitetet på Vestlandet skal være arbeidslivsorientert, en profil som for eksempel skiller dem fra klassiske breddeuniversitet som Universitetet i Bergen og Universitetet i Oslo. En arbeidslivsrettet profil innebærer blant annet å forske sammen med arbeidslivet, i form av studentoppgaver i bedrifter, praksis, forskningssamarbeid eller annet. Den 27. april 2022 vedtok styret at dersom søknaden om å bli universitet innvilges, skal det nye navnet være «Universitetet på Vestlandet». Verdier og visjon Høgskolens verdier er samspill, bærekraft og nyskaping. Visjonen er «kunnskap som bygger menneske og samfunn». Studietilbud og fakulteter HVL har 16 årsstudier, 65 bachelorprogram, 38 masterprogram, 5 doktorgradsprogram og 90 etter- og videreutdanninger. Disse studietilbudene er fordelt på de tre fakultetene. Helse- og sosialfag Idrett, friluftsliv og folkehelse Ingeniør- og maritime fag Lærerutdanning og kreative fag Natur- og samfunnsfag Økonomi og ledelse På HVL er det tre fakulteter: Fakultet for helse- og sosialvitenskap (FHS) Fakultet for lærerutdanning, kultur og idrett (FLKI) Fakultet for teknologi, miljø- og samfunnsvitenskap (FTMS) Forskning I tillegg til studietilbudet er HVL også en forskningsinstitusjon, med primære forskningsområder innen: Helse, omsorg, folkehelse og velferd Danning og praksisnær utdanningsforskning Teknologi og ansvarlig innovasjon Hav Bærekraft Doktorgradsprogram Høgskolen har fem doktorgradsprogrammer, derav en er en fellesgrad i samarbeid med andre institusjoner. Disse fem er: Ansvarleg innovasjon og regional utvikling (godkjent i 2020) Helse, funksjon og deltaking (godkjent i 2019) Datateknologi (godkjent i 2017) Studiar av danning og didaktiske praksisar (godkjent i 2015) Nautiske operasjonar (fellesgrad sammen med UiT, USN og NTNU). Forskningssentre Per 2021 finnes det sju forskningssenter ved høgskolen. BARNkunne – senter for barnehageforskning Center of creativities, arts and science in education (CASE) Maritimt kompetansesenter/Maritime Competence and Test Cluster Haugesund (MarCATCH) Mohnsenteret for innovasjon og regional utvikling Nasjonalt senter for mat, helse og fysisk aktivitet Senter for fysisk aktiv læring (SEFAL) Senter for omsorgsforskning vest BARNkunne BARNkunne (engelsk: KINDknow) er et forskningsenter ved Høgskolen på Vestlandet. Senterets hovedaktivitet er forskning og vitenskapelig publisering om barnehagen og barn i alderen 1-6 år. Foruten forskningsformidling initierer senteret aktiviteter som kan bidra til barns utvikling, læring og danning. BARNkunne arrangerer årlig Norsk barnehagekonferanse. Siden 2003 har høyskolen samarbeidet tett med barnehageforskere i Kina. Dykkerutdanning Statens dykkerskole var en offentlig dykkerskole etablert i 1980 for profesjonelle dykkere, plassert i Gravdal, Bergen. I 2005 ble skolen innlemmet i Høgskolen i Bergen, og i 2017 ble skolen dermed en del av Høgskolen på Vestlandet. Avdeling for dykkerutdanning ligger i Skålevik, cirka 15 kilometer fra Bergen sentrum. Referanser Eksterne lenker Fusjonsinfo Arkivert 2. august 2016 hos Wayback Machine. Høgskolen på Vestlandet, hjemmeside